Rutinen gjelder når personer skader seg eller sine eiendeler i situasjoner der de ikke er under medisinsk behandling, herunder pårørende og besøkende som oppholder seg i publikumsarealene. (gjelder ikke for pasienter)

Ansatte skal etter evne yte bistand og omsorg til personer som trenger hjelp etter uhell og hendelser, medfører mindre skader på dem selv eller deres eiendeler. Bistandsplikten gjelder selv om det ikke foreligger hjelpeplikt etter loven, særlig dersom skaden er knyttet til utstyr og anlegg som Drift/teknisk divisjon har ansvar for.

Ved alvorlige skadehendelser kan det kreves mer eller annen bistand enn det som beskrives i denne rutinen.

Personskader

Ved behov for akutt legehjelp trenger den skadde ikke oppsøke Bergen legevakt.

I stedet skal den ansatte som bistår:

enten ringe medisinsk nødtelefon for hjelp på stedet: 73333

eller følge den skadde til Akuttmottaket.

Skade på eiendeler

Den som har fått skadet eller ødelagt eiendeler kan søke skaden erstattet fra Helse Bergen. Som utgangspunkt gjelder alminnelige erstatningsrettslige regler, men foretaket kan også yte kompensasjon for økonomisk tap etter en konkret rimelighetsvurdering.

Den som har fått skadet eiendeler kan bruke skjemaet Skade på eiendeler for pårørende og besøkende, søknad om økonomisk kompensasjon.

Driftteknisk kundesenter gir veiledning i utfylling av skjemaet.

Andre forhold

En søknad om kompensasjon er ikke til hinder for at søkeren senere kan kreve erstatning etter erstatningsrettslige regler.

Innvilgelse av kompensasjon innebærer ikke at Helse Bergen innrømmer ansvar etter erstatningsrettslige regler.

Intern referanse

Skade på eiendeler for pårørende og besøkende, søknad om økonomisk kompensasjon